Bushe kuti mwatemwa ukubelenga ici cipande mu %%?
EeAwe
Baibolo pa Intaneti
BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
EeAwe
Ukutendeka 43:1-34
43 Nomba icipowe calikulile mu calo.+2 Kabili ilyo bapwile fye ukulya ingano isho bafumishe ku Egupti,+ shibo abebele ati: “Bweleleniko, katushitileniko aka kulya.”+3 E lyo Yuda amwebele ati:+ “Uyo muntu atukonkomeshe ati, ‘Nga tamwakese na munyinenwe mwikamona icinso candi.’+4 Nga mwatusuminisha ukuya na munyinefwe,+ ninshi twalaya ku kumushitile fya kulya.5 Lelo nga tamwamusuminishe ukuya, tatwaye, pantu uyo muntu atwebele ati, ‘Nga tamwakese na munyinenwe mwikamona icinso candi.’”+6 Awe Israele abilikishe ati:+ “Nga cinshi mwacitile icabipa kuli ine pa kweba uyo muntu ukuti mwalikwata munyinenwe na umbi?”7 Na bo batile: “Uyo muntu aipwishe pali ifwe na pa bantu besu, ati, ‘Bushe shinwe acili uwa mweo?+ Bushe mwalikwata munyinenwe na umbi?’ na ifwe twamwaswike ukulingana ne fyo aipwishe.+ Bushe nga twaishibe shani ukuti akatila, ‘Kaleteni munyinenwe kuno’?”+8 E lyo Yuda asosele kuli Israele wishi ati: “Lekeni umulumendo aye na ine,+ muleke twime no kuya, pa kuti twifwa,+ ifwe na imwe na bana besu abanono.+9 Nine nkaba iciikatilo cakwe.+ Nine mukapeelelemo umulandu.+ Nga nafilwa ukumubwesesha kuli imwe no kumupeela kuli imwe, ninshi nabembukila imwe inshiku shonse.10 Atubula ukushingashinga, nga twalyendapo imiku ibili.”+11 E ico Israele shibo abebele ati: “Ifyo nga e fyo cili,+ kanshi citeni ici: Sendeni ifyawamisha ifya mu calo cino mu fipe fyenu muye na fyo ku muntu uyo fikaba ica bupe cakwe:+ utumafuta twa balsamu,+ no tubuci,+ ifinyamuti ne mikwa ukuli ifinyamuti,+ amapistaki na maalmonde.+12 Musende ne ndalama isha miku ibili mu minwe yenu; ne ndalama isho bamubweseeshe mu mifuko yenu mushibweseshemo.+ Nakalimo balufyenye fye.+13 Kabili sendeni munyinenwe no kwima, mubwelele ku muntu uyo.14 Kabili shi Lesa Uwa Maka Yonse amucitile inkumbu ku cinso ca muntu uyo,+ ukuti akamupeele munyinenwe umbi pamo na Benjamini mukese na bo. Na ine nga nafwilwa abana bandi, ninshi capwa!”+15 Awe abo bantu basendele ubu bupe, basendele ne ndalama sha miku ibili mu minwe yabo kumo na Benjamini. Awe balimine baya na ku Egupti kabili baileiminina ku cinso ca kwa Yosefe.+16 Ilyo Yosefe amwene Benjamini pamo na bo, apo pene asosele ku mwaume uwali umukalamba pa ng’anda yakwe ati: “Twala abantu aba ku ng’anda kabili wipaye inama no kupekanya,+ pantu aba bantu balalya na ine ica kulya ca kasuba.”17 Apo pene uyo muntu acitile nge fyo Yosefe asosele.+ Atwele abo bantu ku ng’anda ya kwa Yosefe.18 Lelo abo bantu balitiinine pa kumona ukuti babatwala ku ng’anda ya kwa Yosefe,+ kabili batendeke ukusosa abati: “Ni pa mulandu wa ndalama shilya twaile na sho mu mifuko yesu pa kubala e co twaletelwa kuno pa kuti aba bantu batuwepo no kutusansa no kutucita abasha ifwe ne mpunda shesu!”+19 E ico baile ku muntu uwali umukalamba pa ng’anda ya kwa Yosefe kabili balandile nankwe pa mwinshi wa ng’anda,20 abati: “Mwe shikulu! Twalishile ku kushita ifya kulya pa kubala.+21 Lelo icacitike ca kuti ilyo twafikile apa kutuushisha+ no kutendeka ukwisula imifuko yesu, moneni, mu mifuko yesu mwasangilwe indalama shesu umo umo shonse fye. E co twabwesesha ishi ndalama kuli imwe.+22 Kabili natwisa ne ndalama ishingi ku kushita ifya kulya. Cine fye tatwishibe uwabikile indalama mu mifuko yesu.”+23 E lyo abebele ati: “Fyonse fili fye bwino. Mwitiina.+ Lesa wenu kabili Lesa wa kwa shinwe e wamupeele icuma mu mifuko yenu.+ Indalama shenu shalifikile kuli ine pa kubala.” Pa numa afumishe Simeone no kumutwala kuli bena.+24 E lyo umuntu uyo atwele aba bantu mu ng’anda ya kwa Yosefe kabili abapeele amenshi ukuti basambe amakasa yabo,+ apeele ne mpunda shabo ifya kulya.+25 Awe bapekenye ubupe+ bwa kwisapeela Yosefe nga aisa akasuba, pantu balyumfwile ukuti palya pene e po bali no kuliila ica kulya.+26 Ilyo Yosefe aingile mu ng’anda, bamuleteele ubupe ubwali mu minwe yabo mu ng’anda, kabili bawile ubukupeme kuli ena.+27 Pa numa abepwishe nga bali umutende kabili atile:+ “Bushe shinwe umukote uo mwalandilepo, ali umutende? Bushe acili uwa mweo?”+28 Na bo batile: “Umubomfi wenu shifwe ali umutende. Acili uwa mweo.” E lyo bawile pa nshi ubukupeme.+29 Ilyo ainwine amenso no kumona Benjamini munyina, umwana wa kwa nyina,+ atile: “Bushe uyu e munyinenwe, umwaice uo mwalandilepo?”+ Alundilepo no kuti: “Shi Lesa akupaale+ we mwana wandi.”30 Nomba Yosefe e pa kwangufyanya, pantu umutima wakwe walitemenwe pa kumona munyina,+ afwaile no kwa kuyalilila kabili aingile mu muputule wa mu kati e mo aliliile ifilamba.+31 Pa numa asambile ku menso no kufuma kabili alishipikishe e lyo atile:+ “Pekanyeni ica kulya.”+32 Awe bamupekanishishe ica kulya eka na bo babapekanishishe beka na bena Egupti abalelya nankwe na bo beka; pantu abena Egupti tabaleliila pamo na baHebere pantu ca muselu ku bena Egupti.+33 Baikele ku cinso cakwe, ibeli ukulingana no bubeli+ bwakwe no mwaice ukulingana no bwaice bwakwe; awe aba bantu baleloleshanya fye nabapapa.34 Kabili alebuula ifya kulya no kubapeela, lelo alefusha ifyo alepeela Benjamini imiku isano ukucila ifyo alepeela bambi bonse.+ Awe baipakishe nga nshi umutebeto no kunwena pamo nankwe.+
bem_Latn kam_Latn bem_Latn bem_Latn bem_Latn kam_Latn bem_Latn bem_Latn